Diari Oficial de la Generalitat Valenciana


Sumari del DOGV 2096, del 06-09-1993 (1993/829070)

ORDRE d'1 de setembre de 1993, de la Conselleria d'Educació i Ciència, per la qual modifica l'Ordre de 23 de juny de 1992, de la Conselleria de Cultura, Educació i Ciència (DOGV del 3 de juliol, per la qual regula el desplaçament de mestres com a conseqüència de la supressió o modificació de llocs de treball en centres públics de Pre-escolar, Educació General Bàsica i Educació Especial.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1993/09/01/(2)/dof/vci/html**

### Dades del document

Número de DOGV
:   2096

Data del DOGV
:   06-09-1993

Secció del DOGV
:   DISPOSICIONS GENERALS

Número del document
:   1993/829070


Data del document
:   01-09-1993

Organisme emissor
:   Conselleria de Educació i Ciència

Tipus de document
:   Ordre

Anàlisi jurídica

Ordre d'1 de setembre de 1993, de la Conselleria d'Educació i Ciència, per la qual modifica l'Ordre de 23 de juny de 1992, de la Conselleria de Cultura, Educació i Ciència (DOGV del 3 de juliol), per la qual regula el desplaçament de mestres com a conseqüència de la supressió o modificació de llocs de treball en centres públics de Pre-escolar, Educació General Bàsica i Educació Especial.  
L'aplicació de Reial Decret 895/1989, de 14 de juliol (Butlletí Oficial de l?Estat del 20), pel qual es regula la provisió de lloes de treball en centres públics de Pre-escolar, Educació General Bàsica i Educació Especial, i del Reial Decret 1664/1991, de 8 de novembre, que el modifica, ha significat un avanç important de modernització i racionalització del sistema de provisió de llocs i ha permès una millor atenció a les necessitats de l?ensenyament.  
Les condicions variables d'escolarització amb pèrdues substancials d'alumnat generen modificacions importants en les llistes de llocs de treball dels centres.  
Cal, dones, tenir en compte la situació dels mestres afectats per la supressió o modificació del lloc de treball i fer possible la seua readscripció als llocs de treball del centre.  
Per acabar, el desplegament del calendari d'aplicació de l?Educació Primària, inclosa en la Llei Orgànica 1/1990, de 3 d'octubre, d'Ordenació General del Sistema Educatiu, aconsella introduir alguna modificació en el procediment de readscripció dels mestres desplaçats del centre com a conseqüència de la supressió o modificació de llocs.  
Tot això, sense perjudici de continuar garantint el compliment del que disposa l'article 23 de la Llei 4/1983, de 23 de novembre, d'Us i Ensenyament del Valencià, tant en el seu apartat 1, que estableix el deure de conèixer les dues llengües, com en el seu apartat 2, que, per als professors que a l'entrada en vigor de la citada llei no tingueren un coneixement suficient del valencià, disposa que seran capacitats progressivament mitjançant una política de voluntarietat, gradualitat i promoció professional.  
En virtut d'això, segons que disposa la disposició final sisena del Reial Decret 895/1989, de 14 de juliol, i fent ús de les atribucions que em confereix la Llei 5/1983, de 30 de desembre, del Govern Valencià, i el Decret 23/1993, de 12 de juliol, del President de la Generalitat Valenciana,  
ORDENE  
Article primer  
L'article vuité de l?Ordre de 23 de juny de 1992, de la Conselleria de Cultura, Educació i Ciència, quedarà redactat en la forma següent:  
«1. Els mestres que hagen accedit a un lloc docent en un centre de la Comunitat Valenciana abans de l?entrada en vigor de la Llei d'Us i Ensenyament del Valencià i que hagen adquirit, mitjançant el procediment previst en aquesta ordre, la condició de cessats en un lloc que ha estat modificat o suprimit, podran obtenir una nova adscripció definitiva en els llocs de treball creats en el mateix centre per l?ordre que va suprimir aquells, en els dos casos següents:  
a) Si hi ha un lloc de la mateixa especialitat a la qual estaven adscrits, encara que no posseesquen el requisit lingüístic del citat lloc.  
b) Si no hi ha un lloc de la mateixa especialitat a la qual estaven adscrits podran ser adscrits a un altre lloc del centre si estan habilitats en l?especialitat, tot i que no posseesquen el requisit lingüístic per a exercir-lo.  
2. Els mestres que hagueren accedit a un lloc docent en un centre de la Comunitat Valenciana amb posterioritat a l?entrada en vigor de la Llei d'ús i Ensenyament del Valencià i que hagen adquirit mitjançant el procediment previst en aquesta ordre la condició de cessats en un lloc que ha estat modificat podran obtenir nova adscripció definitiva a aquests llocs si estan habilitats en l?especialitat i posseeixen, si escau, el requisit lingüístic per a exercir-lo.  
3. La preferència per a l'adscripció estarà determinada en la forma assenyalada en l'article cinqué. Si no obtingueren l'adscripció definitiva seran desplaçats del centre.»  
Article segon  
L'apartat 3 de l'article deu de l?Ordre de 23 de juny de 1992, de la Conselleria de Cultura, Educació i Ciència, quedarà redactat de la manera següent:  
«3. Els drets reconeguts en els números anteriors s'exerciran conjuntament amb els mestres suprimits de cursos anteriors, que no hagen obtingut destinació definitiva, ordenats per major antiguitat mitjançant ordre numèric creixent establert per l'any en què es va produir la supressió.»  
Article tercer  
S'inclou en l?Ordre de 23 de juny de 1992, de la Conselleria de Cultura, Educació i Ciència, la disposició addicional següent:  
«DISPOSICIO ADDICIONAL  
Els mestres que, d'acord amb el que disposa l'apartat 1 de l'article vuitè d'aquesta ordre, hagen obtingut nova adscripció definitiva sense posseir l'acreditació necessària per a ocupar un lloc amb requisit lingüístic, estaran obligats a adquirir-la en la forma i durant termini que reglamentàriament es determinen.»  
València, 1 de setembre de 1993  
El Conseller d'Educació i Ciència   
JOAN ROMERO GONZALEZ


Còpia Permalink ELI